b'\n_START_ARTICLE_\nAnders Lind\n_START_PARAGRAPH_\nAnders Lind (14. december 1998) er en dansk landsholdspiller og offensiv spiller i bordtennis medlem af K\xc3\xb8benhavns Bordtennisklub tidligere i BTK Vedb\xc3\xa6k og Hiller\xc3\xb8d GI._NEWLINE_Anders Lind var kun 10 \xc3\xa5r da sikrede sig det uoffielle Europamesterskabet i U12 2009 i Schiltigheim, Frankrig. Guldmedaljen kom i hus efter en finalensejer, med 3-2 og 18-16 i femte og afg\xc3\xb8rende s\xc3\xa6t over \xc3\xb8strigske Andreas Levenko. Senere p\xc3\xa5 s\xc3\xa6sonen vandt han ogs\xc3\xa5 Stiga Masters 2009, som er Europa Top 16 for spillere f\xc3\xb8dt i 1998 eller senere._NEWLINE_Som 13-\xc3\xa5rig spillede Anders Lind sit f\xc3\xb8rste senior EM i bordtennis i Herning 2012, hvor han var turneringens yngste spiller. Lind og hans tre \xc3\xa5r \xc3\xa6ldre doublemakker Claus Nielsen m\xc3\xa5tte dog se sig besejret af en Matiss Burgis fra Letland og svenske Robert Svensson med 9-11, 11-2, 12-10 og 11-7 og tabte ogs\xc3\xa5 deres anden kamp 12-10, 9-11, 3-11 og 3-11 til et russisk par Vasily Lakeev og Viacheslav Burov. Dermed var de to danskere sl\xc3\xa5et ud af doubleturneringen. I singelturneringen tabte Anders Lind 0-3 i s\xc3\xa6t til ukrainske Yaroslav Stoyanov._NEWLINE_I 2012 blev han nummer 6 ved Europa Top 10 for drenge, Dansk mester i drenge single og mixed double, vandt af drenge Top 12, vandt bronze ved ITTF Polish Open i drenge single, bronze ved ITTF Spanish Open i drenge single, s\xc3\xb8lv ved ITTF Spanish Open drenge hold og bronze ved EM for drenge hold._NEWLINE_Anders Lind blev 2012 k\xc3\xa5ret som \xc3\xa5rets talent i dansk bordtennis. Med prisen f\xc3\xb8lgede en check p\xc3\xa5 5000 kroner, som skal bruges til at underst\xc3\xb8tte hans videre bordtennisudvikling. Han har tidligere modtaget Team Copenhagens pris som \xc3\x85rets idr\xc3\xa6tstalent i K\xc3\xb8benhavn i 2010._NEWLINE_Anders Lind var i efter\xc3\xa5ret 2012 nummer to i Europa i aldersgruppen 15-\xc3\xa5rige.'